open-index/open-wikipedia-markdown huggingface dataset:
Romantiċiżmu

Ir-**Romantiċiżmu** kien moviment artistiku, letterarju, intellettwali u li ġie żviluppat
fil-Ġermanja fit-tmiem tas-seklu tmintax u mbagħad nfirex madwar l-Ewropa.  Ir-Romantiċiżmu kiseb qawwa matul ir-Rivoluzzjoni Industrijali.  Ir-Romantiċiżmu kienet dik ir-reazzjoni fejn l-idejat kienu kontra l-Illuminiżmu u li fosthom kienu jiġu minn filosfi tas-seklu tmintax.  

## Karatteristiċi

Fis-sens bażiku, it-terminu "romantiċiżmu" ġie użat biex jirreferi għal ċerti artisti, poeti, kittieba, mużiċisti, kif ukoll politiċi, filosofiċi u ħassieba soċjali tad-tard tas-seklu tmintax sal-bidu tan-nofs ta seklu dsatax.

Ir-Romantiċiżmu rawwem kuxjenza ossessiva dwar is-sbuħija tan-Natura u l-misteri tagħha. In-Natura tinbidel f'dinja animata fejn kull element u kull ħlejqa huma mogħnija b' sensibbiltà li tħoss u taħseb.  Ir-Romantiċiżmu wettaq l-emozzjoni u l-esperjenzi sensorji filwaqt li ċaħad ir-raġuni u l-intellett. Ir-raġuni ma tistax tasal biex tagħti tifsira xierqa lil kulma jinħass f'ruħ il-bniedem; għalhekk is-superjorità tas-sentiment. Ir-Romantiċiżmu donnu qed jgħid:   "Jien inħoss, allura neżisti."

Ir-Romantiċiżmu enfasizza l-burdati estremi u t-taqbidiet interjuri tal-bniedem. Għalhekk jispikkaw sentimenti qawwija ta' mħabba u mibegħda, ħlewwa u rabja, hena u niket, qlubija u biża', tama u disperazzjoni.  Barra li fittex is-sabiħ u l-veru fl-imgħoddi, igglorifika l-passat taħt lenti nostalġika.  Ir-Romantiċiżmu:
* Xeħet ħarstu fuq dak li hu eżotiku, remot, stramb u misterjuż; għalhekk is-sopravvent tal-fantasija. 
* Ħares lejn l-artist bħala forza kreattiva li kapaċi tittraxxendi r-regoli stabbiliti. L-artist romantiku hu bniedem ispirat, ħafna drabi b'ego minfuħ; għalhekk, iqis lilu nnifsu bħala profeta jew viżjonarju.
* Ippropaga l-kunċett tal-ġenju li jeħodha kontra l-konvenzjoni u  l-kunċett ta' l-eroj li jissagrifika ruħu għall-ideali tiegħu.
* Rewwaħ is-sens ta' nazzjonaliżmu. Il-patrija hija jedd ta' kull ċittadin filwaqt li hu d-dmir ta' kulħadd li jqim lil ġensu.
* Kebbes interess  fil-folklor u l-kultura popolari. Is-sens demokratiku jitlob rispett lejn l-ilsien, it-tradizzjonijiet, il-valuri u l-miti tal-poplu.
* Ħares lejn id-dinja mhux kif tidher iżda kif xtaqha. Kollox hu trasportat f'dinja alternattiva fejn dak li jgħodd mhuwiex il-materja fiżika iżda l-ispirtu.

Ir-Romantiċiżmu jimplika l-libertà ta' l-ispirtu:  
* Huwa liberu fil-ħsieb għalhekk ir-Romantiċiżmu hu l-moviment ta' l-immaġinazzjoni u l-ħolm.  
* Huwa liberu fis-sentimenti għalhekk ir-Romantiċiżmu hu l-moviment tal-passjoni u l-emozzjoni.
* Huwa liberu fil-politika għalhekk ir-Romantiċiżmu hu l-moviment tan-nazzjonaliżmu u d-demokrazija.
* Huwa liberu fil-konfront ma' l-ambjent għalhekk ir-Romantiċiżmu hu l-moviment li jirritorna lejn in-Natura u l-ġenesi ta' l-istorja.

Ħafna storiċi intellettwali raw ir-Romantiċiżmu bħala moviment li serva bħala muftieħ fil-Kontro-Illuminiżmu, li kienet ir-reazzjoni kontra ż-Żmien l-Illuminiżmu.

## Romantiċiżmu u l-mużika
Vulcano

**Vulcano** (Sqalli: *Vurcanu*) hija gżira żgħira vulkanika fil-Baħar Tirren, madwar 25 km fit-Tramuntana ta' Sqallija u l-iktar waħda 'l isfel mis-seba' Gżejjer Eolji. Hija 21 kilomentru kwadru, u titla' sa 499 metru minn wiċċ il-baħar, u għandha ħafna krateri vulkaniċi, waħda mill-erba' vulkani attivi li mhumiex taħt il-baħar fl-Italja.
Antonio Valencia

**Luis Antonio Valencia Mosquera** (twieled fl-4 ta' Awwissu 1985) huwa eks-plejer tal-futbol Ekwadorjan.

## Karriera

Valencia beda l-karriera tiegħu ma' El Nacional, u fl-2005 ittrasferixxa għal mat-tim Spanjol ta' Villarreal. Madankollu, hu ġie msellef lil Recreativo de Huelva għal parti sostanzjali tal-istaġun 2005–06.

Fit-3 ta' Awwissu 2006, Valencia ingħaqad mal-klabb tal-Premier League Ingliż Wigan Athletic għal sena taħt self. Il-kowċ Paul Jewell ikkumenta fuq Valencia: "Antonio hu xi ħaġa ġdida għal Wigan. Bħal ħafna Sudamerikani, hu jħaddan ħafna kapaċitajiet u din jikkombinaha ma' pass mgħaġġel u ħidma bla qatigħ fuq il-grawnd. Hu lagħab fl-Ewropa għal staġun, u jien konvint li hu għandu l-attributi neċessarji biex jagħmel suċċess fil-Premiership." Id-debutt tiegħu wasal fid-19 ta' Awwissu 2006, fit-telfa ta' 2–1 kontra Newcastle United, u skorja l-ewwel gowl tiegħu fil-21 ta' Ottubru 2006 kontra Manchester City. Il-perjodu ta' self ġie estiż għas-sena segwenti, u fit-18 ta' Frar 2008 issiġilla permanentament il-passaġġ tiegħu mal-klabb Ingliż, fejn iffirma kuntratt ta' tliet snin u nofs.

Il-forma eċċellenti laqtet l-għajn ta' klabbs importanti matul is-suq tat-trasferimenti tas-sajf 2008, fosthom Manchester United u Liverpool, fejn finalment ittrasferixxa fl-istaġun segwenti ma' Manchester United, għal kuntratt ta' erba' snin.

## Internazzjonali

L-ewwel dehra internazzjonali ta' Valencia mat-tim nazzjonali tal-Ekwador kienet f'partita valida għall-kwalifikazzjoni għat-Tazza tad-Dinja kontra l-Paragwaj fis-27 ta' Marzu 2005, fejn skorja doppjetta fir-rebħa Ekwadorjana bl-iskor ta' 5–2. Hu lagħab f'isem l-Ekwador fil-fażi finali tat-Tazza tad-Dinja 2006 li saret fil-Ġermanja, u kien nominat fit-tim ideali tal-FIFA, lista li tirrikonoxxi l-aqwa plejers għal kull pożizzjoni matul it-Tazza tad-Dinja. Hu kien nominat ukoll bħala wieħed mis-sitt kandidati għall-unur ta' L-Aqwa Plejer Żagħżugħ. Lukas Podolski kien ir-rebbieħ eventwali, anke jekk ir-riżultati uffiċjali tas-sondaġġ imwassal mis-sit tat-Tazza tad-Dinja 2006 urew lil Valencia fil-vantaġġ.

## Unuri

### Klabb

;El Nacional
* Serie A de Ecuador: 2005

## Referenzi

## Ħoloq esterni
* 
*
It-Tielet Diviżjoni tal-Football League

Mill-istaġun 1992–93 sal-2003–04, it-**Tielet Diviżjoni tal-Football League** kienet it-tielet l-ogħla diviżjoni tal-Football League u r-raba' waħda fis-sistema kollha tal-futbol Ingliż. Bil-ħolqien tal-Premier League qabel il-bidu tal-istaġun 1992–93, wasslet biex ma tibqax iktar it-tielet diviżjoni fis-sistema tal-kampjonat tal-futbol Ingliż.

It-Tielet Diviżjoni ġie imsemmiha bħala Football League Two qabel il-bidu tal-istaġun 2004–05. Madanakollu, il-post li jikkorrispondi mat-Tielet Diviżjoni oriġinali hi l-Football League One.
Leeds

**Leeds** hija belt fil-Kontea ta' West Yorkshire fl-Ingilterra. Il-belt għandha popolazzjoni ta' 761,100. Leeds huwa ċ-ċentru ewlieni għall-industriji finanzjarji. Il-belt hija l-akbar waħda f'Yorkshire.
Jean Paul Farrugia

**Jean Paul Farrugia** (twieled fil-21 ta' Marzu 1992) huwa plejer tal-futbol Malti li jilgħab bħala attakkant.

## Karriera

Jean Paul Farrugia twieled il-Pietà. Hu beda l-karriera tiegħu maż-żgħażagħ ta' Hibernians u seraq ix-xena tal-futbol Malti meta fl-età ta' 16-il sena sar l-iżgħar plejer li qatt skorja fil-kampjonat Malti. L-istaġun 2008–09 intemm b'mod mill-aktar pożittiv, hekk kif rebaħ l-unur ta' "L-Iktar Plejer Promettenti" fil-Melita Malta Football Awards 2009 fl-istess staġun fejn Hibernians kisbu l-għaxar titlu tal-kampjonat fl-istorja.

## Unuri
### Klabb

;Hibernians
* Premier League: 2008–09, 2014–15
* Tazza Maltija: 2012–13

;Sliema Wanderers
* Tazza Maltija: 2015–16

### Individwali

* L-Iktar Plejer Promettenti fil-Melita Malta Football Awards 2009

## Ħoloq esterni
*
Lordi

**Lordi** huwa grupp mużikali Finlandiż fuq mużika heavy metal. Il-membri tal-band huma Mr. Lordi, Amen, Mana, OX u Hella.

## Grupp

### Membri kurrenti

* Mr. Lordi (1992 - preżent)
* Amen (1996 - preżent)
* Hiisi (2019 - preżent)
* Hella (2012- preżent)
* Mana (2012- preżent)

### Membri tal-passat

* G-Stealer (1996 – 1999)
* Magnum (1999 – 2002)
* Kalma (2002 – 2005)
* Enary (1997 – 2005)
* Kita (2000 - 2010)
* Otus (2010 - 2012)
* Awa (2005 - 2012)
* OX (2005 - 2019)

## Diskografija

### Albums

* Napalm Market (1993)
* Bend Over and Pray the Lord (1997)
* Get Heavy (2002)
* The Monsterican Dream (2004)
* The Arockalypse (2006)
* Deadache (2008)
* Babez for breakfast (2010)
* To Beast or Not To Beast (2013)
* Scare Force One (2014)
* Monstereophonic – Theaterror vs. Demonarchy (2016)
* Sexorcism (2018)
* Killection (2020)
* Lordiveristy (2021)

### Singoli

* Would You Love a Monsterman? (2002)
* Devil is a Loser (2003)
* Blood Red Sandman (2004)
* My Heaven Is Your Hell (2004)
* Hard Rock Hallelujah (2006)
* Who's Your Daddy? (2006)
* It Snows In Hell (2006)
* They Only Come Out At Night (2007)
* Beast Loose In Paradise (2008)
* Bite It Like A Bulldog (2008)
* Deadache (2008)
* This is Heavy Metal (2010)
* Rock Police (2010)
* The Riff (2013)
* Hug You Hardcore (2016)
* Your Tongue’s Got the Cat (2018)
* Naked in My Cellar (2018)
* Shake the Baby Silent (2019)
* I Dug a Hole in the Yard for You (2019)
* Like A Bee To The Honey (2020)
* Believe Me (2021)
Torri tal-Għallis

It-**Torri tal-Għallis** hu fortizza żgħira li l-Kavalieri ta' Malta bnew max-xatt fuq il-gżira ta' Malta. L-għan ewlieni tiegħu kien bħala torri tal-għassa b'ġwarniġjun ta' erbgħa minn nies li kienu jħaddmu kanun tal-ħadid ta' tliet libbri. 

Inbena bejn l-1658 u l-1659. It-torri kien wieħed minn sensiela ta' tlettax-il torri ta' de Redin li mbnew matul is-saltna tal-Gran Mastru Martin de Redin biex ikun hemm komunikazzjoni bejn Għawdex u l-bażi tal-Kavalieri fil-Port il-Kbir.  Qiegħed il-fuq mix-xatt fil-Lvant ta' Ras il-Għallis. Flimkien mat-Torri tal-Qawra, wieħed mit-torrijiet ta' Lascaris, jiddomina Daħlet is-Salina. 

It-torri dan l-aħħar ġie rrestawrat u issa qiegħed f'idejn Din l-Art Ħelwa.


Stampa:Malta Ghallis two.jpg|It-Torri tal-Għallis mill-art
Stampa:Malta Ghallis three.jpg|It-Torri tal-Għallis mill-baħar
Stampa:Malta Ghallis four.jpg| It-Torri tal-Għallis mat-Torri ta' qalet Marku u t-Torri tal-Madliena fil-bogħod
Din l-Art Ħelwa

**Din l-Art Ħelwa** hija organizzazzjoni non-governattiva volontarja mingħajr fini ta' profitt li twaqqfet fl-1965 biex tħares il-patrimonju kulturali u l-ambjent naturali ta' Malta. Mit-twaqqif tagħha, Din l-Art Ħelwa irrestawrat bosta siti kulturali ta' importanza storika u ambjentali. L-organizzazzjoni tippromwovi l-preservazzjoni u l-ħarsien ta' bini u monumenti storiċi, il-karattru tal-bliet u l-irħula Maltin u postijiet ta' sbuħija naturali u ta' importanza. Tħeġġeġ biex jiġu rispettati l-liġijiet eżistenti u biex isiru liġijiet ġodda għall-ħarsien tal-patrimonju Malti kemm fil-bini u kemm fin-natura. 

## Proprjetajiet

Din l-Art Ħelwa tieħu ħsieb dawn il-proprjetajiet f'Malta:
* Foresta 2000, il-Mellieħa
* It-Torri ta' Wignacourt, San Pawl il-Baħar
* It-Torri ta' Qalet Marku, Baħar ic-Ċagħaq
* Ġnien il-Mistrieħ, il-Furjana
* It-Torri ta' Mamo, Wied il-Għajn
* It-Torri tal-Għallis, Is-Salina
* It-Torri ta' Sant'Agata (It-Torri l-Aħmar), il-Mellieħa
* Il-Lanterna ta' Delimara, Delimara
* Il-Kappella tal-Lunzjata, iż-Żurrieq
* Il-Kappella ta' San Ġwann l-Evanġelista, iż-Żurrieq
* Il-Kappella ta' Santu Rokku, Ħaż-Żebbuġ
* Il-Kappella ta' Santa Marija, Bir Miftuħ

Din l-Art Ħelwa tieħu ħsieb dawn il-proprjetajiet f'Għawdex:
* It-Torri tad-Dwejra

Din l-Art Ħelwa tieħu ħsieb dawn il-proprjetajiet f'Kemmuna:
* It-Torri ta' Santa Marija
* Il-Batterija ta' Santa Marija

## Ħoloq esterni
*
Lingwa uffiċjali

**Lingwa uffiċjali** hija lingwa li tingħata stat ġuridiku speċjali f'pajjiż, stat jew territorju partikolari. Il-lingwa uffiċjali hija dik li tintuża fil-qorti, parlament u amministrazzjoni ta' dak il-pajjiż.
Francesco Masini

**Francesco Masini** (twieled fis-6 ta' Diċembru 1894 – miet fid-9 ta' Lulju 1964) kien avukat u politiku Għawdxi li serva fl-Assemblea Leġiżlattiva.

## Ħajja politika
Masini nieda l-Partit Għawdxi f'April tal-1947 u kien elett fil-Parlament Malti bejn l-1947 u l-1950 (meta l-Assemblea Leġiżlattiva ġiet xolta) flimkien ma' Anton Calleja u Gużeppi Cefai.

Dr. Masini kien ukoll kap tad-delegazzjoni li permezz tad-diskussjonijiet mal-Isqof Ġużeppi Pace wasslet għall-għoti tal-Istatwa ta' Santa Marija mis-Soċjetà Filarmonika Leone lill-Katidral ta' Għawdex.

## Legat

Fil-belt kapitali ta' Għawdex, ir-Rabat, hemm triq iddededikata għal Dr. Masini. Bint Masini, Rose, irċiviet "Ġieħ il-Parroċċa tal-Katidral" f'isem il-mejjet missierha.

## Referenzi
It-Triq tal-Għajn (Il-Fontana, Għawdex)

**Il-Fontana** hu raħal żgħir f'Għawdex b'popolazzjoni ta' 1,148 ruħ sal-aħħar tas-sena 2024. Ir-raħal oriġina l-ewwel bħala subburg tal-belt Victoria, mibni madwar it-triq li tghaddi mir-Rabat għax-Xlendi.

Il-Fontana hu rreferit ukoll bħala "it-Triq tal-Għajn" b'referenza għall-Għajn li tinsab fl-istess lokal, imsejħa bħala "l-Għajn il-Kbira". L-isem uffiċjali "Fontana" ġej mit-Taljan, u jfisser "għajn".

Ir-raħal kien minn dejjem magħruf għall-għelieqi fertili u abbundanti li jinsabu fih. Dan jiġi mill-fatt li qrib dan ir-raħal tinsab waħda mill-uniċi sorsi ta' ilma ġieri naturali f'Għawdex. San-nofs tas-seklu 20, il-Fontana kien prinċiparjament raħal tas-sajjieda li kienu jaħdmu fix-Xlendi, tant li l-knisja parrokkjali tar-raħal tħallset mill-flus ta' dawn l-istess sajjieda. Barra minn hekk il-patrun sekondarju tar-raħal hu Sant'Indrija, li hu ukoll il-patrun tas-sajjieda.
## Amministrazzjoni u Kunsill Lokali

Ir-Raħal tal-Fontana hu mmexxi mill-Kunsill Lokali Fontana li hu magħmul minn:

*Savior Borg (Sindku, PN)
*Anthony Borg (PN)
*Lorry Apap (PN)
*Victor Cefai (PL)
*Horace Micallef (PL)
## Faċilitajiet Komunali

Fir-raħal tal-Fontana, wieħed isib bandli u ġnien pubbliċi, kif ukoll ċentru ċiviku li preżentament għadu qed jinbena.
## Festa tar-Raħal

Il-Patrun Prinċipali tar-raħal hi l-Qalb Divina ta' Ġesù. Il-festa ssir kull tieni jew tielet ħadd ta' Ġunju, u hi aktar ibbażata fuq iċ-ċelebrazzjonijiet u funzjonijiet reliġjużi. Il-Banda Ċittadina 'La Stella' tal-Belt Victoria normalment tieħu ħsieb u ddoqq fil-festa, bil-qofol tagħha tkun il-purċissjoni bl-istatwa tal-Qalb ta' Ġesù maħduma fl-1923.
## Żoni tar-Raħal

*Is-Saqwi 
*Tal-Għajn
*Wied tal-Lunzjata
## Toroq Prinċipali

*Pjazza l-Għejun
*Triq il-Kappillan Hili  
*Triq ix-Xlendi 
*Triq l-Isptar San Ġiljan 
*Triq Santa Duminka 
*Triq Tal-Għajn 
*Triq John Gasperd le Merchant
*Triq Il-Kardinal Alessandro Franchi  
*Triq il-Qalb ta' Ġesù

### Toroq Oħra

*Daħlet ir-Razzett 
*Sqaq l-Andar  
*Sqaq Bieb il-Għajn 
*Sqaq l-Għajn Nru.1 - Nru.6 
*Sqaq Ta' Fuq il-Lunzjata 
*Sqaq Ta' Kaputt 
*Sqaq Wara l-Idjar 
*Trejqa Grezzja Grima  
*Trejqa ix-Xagħri 
*Trejqet iċ-Ċentru Parrokkjali  
*Trejqet il-Ħarrub 
*Triq Għajn Tuta  
*Triq Mons. Mikiel Buttigieg
*Triq is-Sajjieda  
*Triq San Martin  
*Triq Ta' Mulejja 
*Triq Wied Siekel

## Ħoloq

*Websajt uffiċjali tal-Kunsill Lokali
*Websajt uffiċjali tal-Parroċċa
*Paġna fuq il-websajt tal-Ministeru għal Għawdex
Munxar

**Il-Munxar** hu raħal Għawdxi li jinsab fin-nofsinhar tal-gżira, qrib ir-raħal ta' Sannat, b'popolazzjoni ta' madwar 1,923 ruħ sal-aħħar tas-sena 2024. L-isem "Munxar" ġej minn tip ta' serrieq, bis-snien tiegħu jidhru fl-arma tal-lokal. 

Il-Munxar hu l-aktar magħruf għall-bajja tax-Xlendi, waħda mill-attrazzjonijiet turistiċi l-aktar popolari ta' Għawdex, li sa nofs is-seklu 20 kienet għadha biss post tas-sajjieda.

Il-Knisja Parrokkjali tal-Munxar hi ddedikata lill-Appostlu San Pawl, protettur ta' Malta u Għawdex, kif ukoll tal-istess raħal tal-Munxar. Il-parroċċa tal-Munxar hi l-aħħar waħda li ġiet stabbilita. Dan sar fl-1957 mill-Isqof Ġużeppi Pace.

## Amministrazzjoni u Kunsill Lokali
Il-Kunsill Lokali tal-Munxar għandu f'idejh it-tmexxija u l-Amministrazzjoni komunali tal-lokal. Il-membri tal-Kunsill huma:

*Joseph Sultana (Sindku, PN)
*Saviour Spiteri (PN)
*Mario Camilleri (PN)
*Carmen Said (PL)
*Patrick Grima (PL)

Il-Kappillan tal-Munxar huwa: Fr. Anton Refalo.

## Faċilitajiet Komunali
Il-lokalita' tal-Munxar fiha diversi faċilitajiet għar-residenti fosthom plejgrawnd u park, kif ukoll diversi pjazez bil-bankijiet fejn wieħed jista' joqgħod bilqiegħdha. Barra minn hekk, il-parroċċa għandha ukoll iċ-Ċentru Parrokkjali tagħha.

## Festa tar-Raħal
Il-Patrun tar-Raħal tal-Munxar hu San Pawl Appostlu, bil-festa tiegħu issir nahar l-10 ta' Frar, fit-tifkira tan-Nawfraġju tiegħu Malta. Iżda l-festa tar-raħal issir kull aħħar Ħadd ta' Mejju, u b'hekk tiftaħ l'hekk imsejjaħ "Staġun tal-Festi f'Għawdex".

## Żoni tar-Raħal
*Ġnien is-Sultan 
*Il-Mejda 
*Sanap Cliffs
*Ta' Kamleta 
*Ta' Luvier 
*Ta' Marżiena 
*Ta' Rinota 
*Ta' Valletta 
*Ix-Xlendi

## Toroq Prinċipali tar-Raħal
*Triq Dun Spir Gauci 
*Triq il-Kalkara tal-Ġir 
*Triq il-Madonna tal-Karmnu  
*Triq it-12 ta' Diċembru 1957 
*Triq iż-Żgħawri 
*Triq Ras il-Bajjada 
*Triq Santa Dminka 
*Triq Ta' Marziena

### Toroq Oħra
*Daħla Ta' Kamleta 
*Daħlet l-Isdieri  
*Pjazza tal-Knisja 
*Sqaq Dun Mikiel Anġ Spiteri  
*Sqaq it-Taksis  
*Sqaq Marżiena 
*Sqaq Ta' Rinota  
*Sqaq Wied l-Għawdxija 
*Triq Bardan  
*Triq Damasku 
*Triq Dun Alan Fenech  
*Triq il-Munxar  
*Triq it-Tempju 
*Triq Kolaċi  
*Triq Marżiena 
*Triq l-10 ta' Frar  
*Triq l-Andrijiet 
*Triq l-Isqawi  
*Triq Profs Ġużè Aquilina 
*Triq San Pawl 
*Triq Ta' Luvier 
*Triq Ta' Rinota  
*Triq Tarsu 

## Referenzi

## Ħoloq esterni

* Il-Websajt uffiċjali tal-Kunsill Lokali
* Il-Blog uffiċjali tal-Parroċċa
Microsoft

**Microsoft** hija kumpanija multinazzjonali Amerikana li timmanufattura u tipproggramma s-softwer tal-kompjuters. Il-kumpanija hi bbażata f'Redmond, fl-istat ta' Washington, u hi l-aktar magħrufa għas-sistema operattiva tagħha Microsoft Windows u s-set ta' softwer tal-Microsoft Office.

Il-kumpanija l-ewwel bdiet tipproduċi softwer għal servers u kompjuters kbar, iżda lejn in-nofs tat-tmeninijiet bdiet tintroduċi softwer għal kompjuters privati u domestiċi. Barra minn softwer, Microsoft għandha bosta assi jew kontroll sħiħ f'kumpaniji oħra bħal MSNBC (stazzjon tat-televiżjoni), il-portal tal-internet MSN, u oħrajn.

Matul iż-żmien, Microsoft kienet ikkritikata ferm, saħansitra minn gvernijiet u kummisjonijiet Ewropej fuq il-monopolju tagħha, u n-nuqqas ta' kompetittività tagħha.
Chrzanów

**Chrzanów** hija belt fil-Polonja u tinsab fil-provinċja ta' Małopolskie.

## Ħoloq esterni
* Chrzanovia Patria Parva (Ingliż)
* www.chrzanow.pl
LOST (Serje televiżiva)

**Lost** huwa serje Amerikana. Din issegwi l-ħajja ta' grupp ta' nies li salvaw wara li l-ajruplan li kien qed itir bejn Sydney, l-Awstralja, u Los Angeles, l-Istati Uniti, ikkraxja xi mkien fil-Paċifiku tan-Nofsinhar u spiċċa fuq gżira tropikali u misterjuza. Fl-ewwel staġun, kull episodju juri l-ħajja ta' xi ħadd min-nies ta' fuq il-gzira iżda dan jinbidel aktar 'il quddiem. L-ewwel episodju xxandar fit-22 ta' Settembru, 2004, u minn dakinhar ixxandru sitt staġuni sħaħ.
	
Minħabba l-kast kbir li hemm bżonn u l-ispiża tal-iffilmjar primarjament fil-post Oahu fil-Ħawajj, is-serje hija waħda mill-aktar għaljin fit-televiżjoni. Din ġiet maħluqa minn Damon Lindelof, JJ Abrams u Jeffrey Lieber u hija prodotta mill-ABC Studios, Bad Robot Productions u Grass Skirt Productions. Il-mużika hija miktuba minn Michael Giacchino. Il-produtturi eżekuttivi attwali huma Lindelof, Abrams, Bryan Burk, Jack Bender, Edward Kitsis, Adam Horowitz u Carlton Cuse.
	
Fl-ewwel sena ta' LOST kull episodju kien jiġi segwit minn madwar 16-il miljun persuna. Rebaħ bosta premjijiet bħall-Emmy Award for Outstanding Drama Series 2005, Best American Import at the British Academy Television Awards 2005, il-Golden Globe for Best Drama fl-2006 u l-iScreen Actors Guild Award for Outstanding Ensemble in a Drama Series. Din is-serje għandha ħafna fans fid-dinja kollha.

Lost se jispiċċa fis-sitt staġun meta l-121 u l-aħħar episodju jintwera f'Mejju tal-2010. Dan l-istaġun se jikkonsisti fi tmintax-il episodju.
Commonwealth tan-Nazzjonijiet

**Il-Commonwealth tan-Nazzjonijiet**, jew il-**Commonwealth**, hi organiżżażjoni ta' ħamsa u tletin pajjiż indipendenti, li ħafna minnhom kienu jiffurmaw parti mill-Imperu Ingliż. Dawn il-pajjiżi jikkollaboraw flimkien u jaħdmu sabiex, fost oħrajn jippromwovu d-demokrazija, id-drittijiet tal-bniedem, l-iggovernar tajjeb, il-liberta tal-persuna umana, il-kummerċ  ħieles, u l-paċi fid-dinja.

L-Organiżżażjoni taf il-bidu tagħha bl-Istatut ta' Westminster tal-1931, liema statut jgħid li l-pajjiżi membri tal-Commonwealth huma indaqs u għandhom ilkoll l-istess importanza.

Il-Commonwealth għandha l-kap tagħha, kariga ċerimonjali u li hi preżentament okkupata mill-Maesta Tagħa ir-Reġina Eliżabetta II tal-Ingilterra. Barra minn hekk, ir-Reġina hi ukoll il-Monarka ta' sittax -il pajjiż membru tal-Commonwealth.

## Storja

### Oriġini
Lejn l-aħħar tas-seklu dsatax, bosta pajjiżi li kienu jiffurmaw parti mill-Imperu Ingliż bdew isiru aktar indipendenti. F'dan il-perjodu, kienu qiegħdin isiru bosta laqgħat bejn Prim Ministri Brittaniċi u Kolonjali, liema laqgħat wasslu sabiex jiġu żviluppati "Konferenzi Imperjali". F'dawn il-konferenzi, l-indipendenza tal-kolonji kienet aċċettata minn kullħadd, u dan issaħħaħ bid-Dikjarazzjoni ta' Balfour fl-1926, li kienet tgħid li l-Ingilterra u d-dominji tagħha kienu *ugwali fl-istatus, u bl-ebda mod inferjuri minn xulxin f'kull aspett, intern jew estern, għalkemm maqgħqudin bir-rispett lejn il-kuruna u l-għaqda ħielsa bħala Membri tal-Commonwealth tan-Nazzjonijiet*

### Wara t-tieni Gwerra
Wara t-Tieni Gwerra Dinjija, dak li kien l-Imperu Ingliż spiċċa biss erbatax -il pajjiż barra r-Renju Unit, l-aktar minħabba l-qawmien ta' movimenti favur l-indipendenza mill-Ingilterra. Pero', ħafna minn dawn il-pajjiżi xorta baqgħu membri tal-Commonwealth. Il-pajjiżi li għażlu li ma jidħlux fil-Commonwealth huma l-Eġittu, l-Iraq, it-Transġordan, il-Palestina, is-Sudan, is-Somalja, il-Kuwajt, il-Bahrain, l-Oman, il-Qatar, l-Emirati Għarab Magħquda, Burma u Aden.

### Id-Dikjarazzjoni ta' Londra
Fl-1948, ir-Repubblika tal-Irlanda ma baqgħetx tirrikonoxxi lir-Reġina tal-Ingilterra bħala l-Kap tal-Istat tagħha, u għalekk telqet mill-Commonwealth. Dan wassal għal diżgwid bejn il-pajjiżi l-oħra membri tal-Commonwealth, l-aktar l-Indja li kienet se ssir repubblika fl-1950. Dan id-diżgwid issolva f'April 1949, fejn permezz tad-Dikjarazzjoni ta' Londra, l-Indja qablet li tkompli tagħraf lir-Reġina tal-Ingilterra bħala Kap tal-Commonwealth. Bosta pajjiżi oħra mxew fuq il-passi tal-Indja, u bosta jgħidu li din id-Dikjarazzjoni wasslet għall-Commonwealth tallum.
Jimi Hendrix

**James Marshall "Jimi" Hendrix** (twieled fis-27 ta' Novembru 1942 – miet fit-18 ta' Settembru 1970) kien kantant, kitarrista u liriċista Amerikan. Hu hu kkunsidrat fost l-ikbar kitarristi ta' kull żmien.

## Albums

* 1967 *[[Are You Experienced?]]*
* 1967 **
* 1968 *[[Electric Ladyland]]*
* 1970 *[[Band of Gypsys]]*
* 1971 *[[The Cry of Love]]*
* 1971 *[[Rainbow Bridge]]*
* 1972 *[[War Heroes]]*
* 1974 *[[Loose Ends]]*
* 1975 *[[Crash Landing]]*
* 1975 *[[Midnight Lightning]]*
* 1980 *[[Nine to the Universe]]*
* 1997 *[[First Rays of the New Rising Sun]]*

## Referenzi

## Ħoloq esterni
* Sit uffiċjali
Karl Shuker

**Karl P. N. Shuker** (t. 1959) huwa zoologu, kripto-zoologu u awtur Brittaniku li jgħix fil-West Midlands, l-Ingilterra. Huwa jaħdem bħala konsulent zooloġikali, konsulent tal-media u kittieb awtorevoli tal-kripto-zooloġija.

Shuker kiseb B.Sc fiz-zooloġija mill-Università ta’ Leeds u ġab id-dottorat fiz-zooloġija u l-fizjoloġija komparattiva mill-Università ta’ Birmingham. Huwa membru ta’ ħafna soċjetajiet xjentifiċi. Shuker huwa wieħed mill-kriptologi l-aktar magħrufa fid-dinja. Kiteb diversi artikli u ppubblika erbatax-il ktieb.

Shuker kien l-ewwel kripto-zoologu li ġibed l-attenzjoni dwar numru konsiderevoli ta’ kriptidi li sa dakinhar ma kinux magħrufin. Minbarra l-pubblikazzjonijiet tiegħu, Shuker jikkorrispondi regolarment fil-*Fortean Times*, huwa l-editur speċjali u korrispondent dwar il-kripto-zooloġija għal *Strange Magazine*, u korrispondent regolari għal *Fate* u pubblikazzjonijiet oħrajn simili. Barra minn dan, huwa konsulent zooloġiku għar-rekords dinjija tal-Guinness. Ikkontribwixxa bħala konsulent għal diversi serje televiżivi wkoll, bħal *Into the Unknown* tad-Discovery TV.

Speċi ġdida ta’ Loricifera, *Pliciloricus shukeri*, issemmiet għalih fl-2005.

## Kotba
* *Mystery Cats of the World* (1989), Robert Hale, ISBN 0-7090-3706-6
* *Extraordinary Animals Worldwide* (1991), Robert Hale, ISBN 0-7090-4421-6
* *The Lost Ark: New and Rediscovered Animals of the 20th Century* (1993), HarperCollins, ISBN 0-00-219943-2
* *Dragons - A Natural History* (1995), Simon & Schuster, ISBN 0-684-81443-9; republished (2006), Taschen
* *In Search of Prehistoric Survivors* (1995), Blandford, ISBN 0-7137-2469-2
* *The Unexplained* (1996), Carlton Books, ISBN 1-85868-186-3
* *From Flying Toads To Snakes With Wings* (1997), Llewellyn, ISBN 1-56718-673-4
* *Mysteries of Planet Earth* (1999), Carlton Books, ISBN 1-85868-679-2
* *The Hidden Powers of Animals*, (2001), Reader's Digest, ISBN 0-7621-0328-0
* *The New Zoo: New and Rediscovered Animals of the Twentieth Century* (2002), House of Stratus, ISBN 1-84232-561-2
* *The Beasts That Hide From Man* (2003), Paraview, ISBN 1-931044-64-3
* *Extraordinary Animals Revisited* (2007) CFZ Press, ISBN 1-905723-17-1
* *Dr Shuker's Casebook* (2008) CFZ Press, ISBN 1-905723-33-1
* *Dinosaurs and Other Prehistoric Animals on Stamps: A Worldwide Catalogue* (2008) CFZ Press, ISBN 1-905723-34-2

## Konsulenza jew korrispondenza
* *Man and Beast* (1993)
* *Secrets of the Natural World* (1993)
* *Almanac of the Uncanny* (1995)
* *The Guinness Book of Records/Guinness World Records* (1997-Present Day)
* *Mysteries of the Deep* (1998)
* *Guinness Amazing Future* (1999)
* *The Earth* (2000)
* *Monsters* (2001)
* *Chambers Dictionary of the Unexplained* (2007)
* *Chambers Myths and Mysteries* (2008)
* *The Fortean Times Paranormal Handbook* (2009)

## Links esterni
* Karl Shuker's website
* Karl Shuker's cryptozoology weblog
Malta fil-Festival tal-Eurovision taż-Żgħar

**Malta** ilha tieħu sehem fil-Festival tal-Eurovision tat-Tfal sa mill-ewwel edizzjoni tal-2003. Minn dakinhar, Malta baqgħet tibgħat ir-rapreżentanti tagħha mingħajr l-ebda waqfien. 

Ir-rapreżentant Malti jingħażel kull sena permezz tal-Festival tal-Kanzunetta Maltija għall-Eurosong tat-Tfal, organiżat mill-PBS. 

L-aqwa post li kisbet Malta f'din il-kompetizzjoni kien fl-2008, meta Daniel Testa ġie fir-raba' post, filwaqt li l-agħar pożizzjoni waslet fl-2005 meta Thea & Friends spiċċaw fl-aħħar post.

## Kontestanti

## Votazzjonijiet

Malta *tat* l-aktar numru ta' punti lil:

Malta *irċeviet* l-aktar numru ta' punti minn:

## Gallerija

JESC 2013 (Malta) Gaia Cauchi at rehearsal 2.jpg|Gaia Cauchi fi Kiev (2013)
Destiny Chukunyere at stage of JESC 2015.jpg|Destiny Chukunyere f'Sofija (2015)
JESC 2016 Christina Magrin (Malta) (2).jpg|Christina Magrin fil-Belt Valletta (2016)
Ela Mangion at JESC 2018.jpg|Ela Mangion f'Minsk (2018)
Lista ta' pajjiżi membri tal-Commonwealth tan-Nazzjonijiet

Il-Commonwealth tan-Nazzjonijiet hi organizzazzjoni ta' stati sovrani, li ħafna minnhom kienu jiffurmaw parti mill-Imperu Ingliż. Dawn il-pajjiżi jikkollaboraw flimkien u jaħdmu sabiex, fost oħrajn, jippromwovu d-demokrazija, id-drittijiet tal-bniedem, it-tmexxija tajjeb, il-libertà tal-persuna umana, il-kummerċ ħieles, u l-paċi fid-dinja. 

L-Organizzazzjoni taf il-bidu tagħha bl-Istatut ta' Westminster tal-1931, liema statut jgħid li l-pajjiżi membri tal-Commonwealth huma indaqs u għandhom ilkoll l-istess importanza. Il-Commonwealth għandha bħala l-kap tagħha, kariga ċerimonjali u li hi preżentament okkupata mill-Reġina Eliżabetta II tal-Ingilterra. Barra minn hekk, ir-Reġina hi ukoll il-Monarka ta' sittax-il pajjiż membru tal-Commonwealth.

Preżentament hemm 53 pajjiż membru, li b'kollox jagħmlu mal-1.9 billjun ruħ.

## Lista tal-pajjiżi

## Membri sospiżi

## Eks-membri

## Membri xolti

## Ħoloq esterni

*Storja tal-Commonwealth
The Fame

***The Fame*** hu l-ewwel album tal-artista Amerikana Lady Gaga. Dan ħareġ taħt id-ditta Interscope Records nhar id-19 ta' Awwissu, 2008. It-tema prinċipali wara l-kanzunetti ta' dan l-album hija fuq kif kulħadd jista' jħossu famuż bħal xi ċelebrità. Għal dan l-album Gaga ħadmet ma' diversi produtturi fosthom RedOne, Martin Kierszenbaum, u Rob Fusari. L-ispirazzjoni għal dawn il-kanzunetti hi ġejja mill-ammirazzjoni u l-imħabba li Gaga tħoss lejn il-fama in ġenerali, u titkellem fuq l-intriċċi tal-ħajja ta' sinjuri u famużi, kif tidher f'għajnejha. 

L-album irċieva kritika pożittiva, bi kritiċi jqabblu l-abbilitajiet vokali ta' Gaga ma' dawk ta' Gwen Stefani. L-album wasal sal-ewwel post f'pajjiżi bħar-Renju Unit, il-Kanada, l-Awstrija, il-Ġermanja, l-Iżvizzera u l-Irlanda. Ġewwa l-Istati Uniti l-album tela' sat-tieni post fil-''Billboard'' 200 u fil-quċċata tal-klassifika Dance/Electronic Albums tal-istess *[[Billboard]]*. Madwar id-dinja, l-album biegħ iktar minn 12-il miljun kopja.

L-ewwel żewġ kanzunetti minn *The Fame*, "Just Dance" u "Poker Face", kienu t-tnejn suċċess internazzjonali, b'"Just Dance" tkun fl-ewwel post tal-klassifiki mużikali f'sitt pajjiżi, fosthom fil-''Billboard'' Hot 100 ġewwa l-Istati Uniti. "Poker Face" irnexxielha wkoll tmur fl-ewwel post fi kważi kull suq mużikali, u għal Gaga din kienet it-tieni darba in fila li kellha kanzunetta fl-ewwel post tal-klassifika Hot 100. Gaga ippromwoviet dan l-album billi kantat f'numru ta' esebizzjonijiet, fosthom fil-famuż tour The Fame Ball Tour.

Nhar it-2 ta' Diċembru, 2009, *The Fame* ġie nominat għal sitt Grammy Awards u b'"Poker Face" rebħet il-premju ta' Best Dance Recording. Barra minn hekk, fit-52 edizzjoni tal-Grammy Awards, l-album ġie nominat għall-Album of the Year u rebaħ il-premju tal-Best Electronic/Dance Album.
Cagliari

**Kaljari** (Taljan: ***Cagliari***, Sardinjan: ***Casteddu***) hija belt Taljana fil-gżira ta' Sardinja. Hija Provinċja kif ukoll il-Kapitali tar-Reġjun ta' Sardinja. Il-popolazzjoni tal-belt tgħodd madwar 160,000, u l-metropoli tgħodd madwar 400,000.
Thomas Vermaelen

**Thomas Vermaelen** (twieled fl-14 ta' Novembru 1985) huwa eks-plejer tal-futbol Belġjan li attwalment huwa l-assistent tat-tim nazzjonali tal-Belġju.

## Karriera

Vermaelen beda l-karriera tiegħu ġewwa pajjiżu mat-tim ta' Germinal Ekeren, li aktar tard tbiddel l-isem tal-klabb għal Germinal Beerschot wara l-fużjoni.

Fis-sena 2000 ingħaqad mal-akkademja tal-klabb Olandiż ta' Ajax. Id-debutt mal-ewwel tim wasal fil-15 ta' Frar 2004, fir-rebħa barra minn darhom ta' 2–0 kontra Volendam. Madanakollu din kienet l-uniku partita tiegħu għal dak l-istaġun, staġun li ra lil Ajax jiġu nkurnati ċampjins Olandiżi. Għall-istaġun 2004–05 ġie msellef lil RKC Waalwijk, fejn għamel tlettax-il dehra u skorja żewġ gowls.

Ir-ritorn tiegħu ma' Ajax, żblokka l-opportunitajiet mal-ewwel tim fejn mal-klabb rebaħ it-Tazza Olandiża. Il-prestazzjonijiet tiegħu wassluh għal sejħa mat-tim nazzjonali Belġjan. Ajax rebħu l-Johan Cruijff Schaal u Tazza Olandiża oħra fl-istaġun ta' wara u fl-2007, reġgħu rebħu għat-tieni sena konsekuttiva t-Tazza Super Olandiża. Bit-tluq ta' Klaas-Jan Huntelaar, Vermaelen kiseb il-faxxa ta' kaptan għall-istaġun 2008–09.

Vermaelen iffirma mal-klabb Ingliż ta' Arsenal nhar id-19 ta' Ġunju 2009, għal somma inizzjali ta' €10 miljum, li tista' titla' sa' €12-il miljun skont l-inċentivi. Fl-ewwel partita tiegħu fil-kampjonat Ingliż kontra Everton fil-15 ta' Awwissu 2009 hu skorja l-ewwel gowl tiegħu b'permezz ta' daqqa ta' ras minn frikik ta' Robin Van Persie. Nhar is-16 ta' Settembru 2009, Vermaelen sab ix-xibka għall-ewwel darba fiċ-Champions League mal-Arsenal—gowl tal-pari kontroversjali kontra l-klabb Belġjan ta' Standard Liège. Arsenal rebħu dan il-konfront 3–2. Nhar id-19 ta' Settembru 2009, Vermaelen skorja doppjetta fir-rebħa ta' 4–0 kontra Wigan Athletic ġewwa l-Emirates, u ta' dan ingħata l-unur tal-Plejer tal-Partita. Fi tmiem l-ewwel staġun tiegħu ġewwa l-Ingilterra hu ġie magħżul fit-Tim tas-Sena tal-PFA.

## Statistika
:*(aġġornati sal-15 ta' Awwissu 2010)*

## Unuri
### Klabb
;Ajax
* Tazza tal-Olanda: 2005–06, 2006–07
* Johan Cruijff-schaal: 2006, 2007

; Arsenal
* FA Cup: 2013–14

; Barcelona
* La Liga: 2014–15, 2015–16
* Copa del Rey: 2015–16
* Tazza tad-Dinja tal-Klabbs: 2015

### Individwali

* Tim tas-Sena tal-Premier League tal-PFA: 2009–10

## Referenzi

## Ħoloq esterni

* 
*
Şalom

***Şalom*** hi gazzetta Lhudija pubblikata kull ġimgħa fit-Turkija. L-isem ta' dan il-ġurnal hi l-ortografija bit-Tork tal-kelma Ebrajka Shalom. Din il-gazzetta ġiet fundata mill-ġurnalist Tork Avram Leyon, li kien jaħdem mal-ġurnal "Cumhuriyet", nhar id-29 ta' Ottubru 1947. Hi ppubblikata ġewwa Istanbul, bil-lingwa Torka b'paġna bil-lingwa Ġudaja-Spanjola li jisimha "Al Almaneser". *Şalom* għandha ċirkulazzjoni ta' madwar 5,000 kopja kull ġimgħa.

## Ħoloq esterni
*  Sit uffiċjali bit-Tork
** Sit uffiċjali bil-lingwa Ġudaja-Spanjola
Maximilien Robespierre

**Maximilien François Marie Isidore de Robespierre** (Arras, 6 ta' Mejju 1758 – Pariġi, 28 ta' Lulju 1794) kien wieħed mill-iktar figuri importanti u influwenti tar-Rivoluzzjoni Franċiża.
Logħob Olimpiku tas-sajf 2016

**L-Olimpjadi tas-Sajf 2016** huma l-XXXI Olimpjad immexxi mill-Kumitat Olimpiku Internazzjonali (KOI). Dawn l-Olimpjadi se jsiru fil-belt ta' Rio de Janeiro kif imħabbra mill-KOI nahar it-2 ta' Ottubru, 2009. Il-logħob hu mistenni li jittella' bejn il-5 u l-21 ta' Awissu 2016. Il-Parolimpjadi tal-2016 se jsiru fl-istess belt u se jkunu organizzati mill-istess kumitat. Huma mistenni li jittellgħu bejn is-7 u t-18 ta' Settembru.
Diego Cavalieri

**Diego Cavalieri** (São Paulo, 1 ta' Diċembru 1982) huwa futboler Brażiljan li jilgħab bħala gowlkiper ma' Botafogo. Hu għandu dixxendenza Taljana u jħaddan kemm passaport Taljan kif ukoll dak Brażiljan.

## Karriera

Cavalieri beda l-karriera tiegħu ma' Palmeiras, fejn iddebutta nhar l-24 ta' Ġunju 2002 f'rebħa ta' 4–0 kontra Rio Claro. Fil-bidu tal-istaġun 2006, wara li kien weġġa' Marcos, Diego beda mal-ewwel tim għall-ewwel darba fid-derby klassiku bejn Palmeiras u Corinthians, partita li ntemmet f'favur it-tim abjad u aħdar. Bi prestazzjonijiet pożittivi u siguri bejn il-lasti, hu mhux biss irnexxielu jikseb post bħala titular iżda kiseb ukoll ir-rispett u l-fiduċja tal-partitarji tiegħu.

Nhar il-11 ta' Lulju 2008, Cavalieri qabel li jiffirma kuntratt għal erba' snin mal-klabb ta' Liverpool għal somma li hi mifumha li hi madwar £3 miljun. B'dan it-trasferiment, Cavalieri sar it-tielet Brażiljan tal-klabb wara Fábio Aurélio u Lucas Leiva. Hu ngħata l-flokk numru 1 li ġie milbus l-aħħar minn Jerzy Dudek. Fl-ewwel staġun tiegħu fl-Ingilterra, hu lagħab numru ta' partiti mill-FA Cup waqt li ddebutta fil-UEFA Champions League kontra PSV Eindhoven.

## Unuri
### Klabb

;Palmeiras
* Campeonato Brasileiro Série B: 2003
* Campeonato Paulista: 2008

;Fluminense
* Campeonato Carioca: 2012
* Campeonato Brasileiro Série A: 2012

### Tim nazzjonali

* Superclásico de las Américas: 2012
* Tazza tal-Konfederazzjonijiet: 2013

## Referenzi

## Ħoloq esterni
* Profil fuq Sambafoot
*  Futpédia
* Profil fuq LFCHistory.net
Lisandro López

**Lisandro López** (Buenos Aires, 2 ta' Marzu 1983), magħruf sempliċement bħala **Lisandro**, huwa plejer tal-futbol Arġentin li jilgħab bħala attakkant għal Racing Club.

## Karriera

### Racing Club

Lisandro beda l-karriera tiegħu ma' Racing Club de Avellaneda, fl-ewwel diviżjoni Arġentina. Matul l-edizzjoni tal-2004 tal-*[[Apertura u Clausura|Apertura]]* hu kien l-aqwa skorer tal-kampjonat.

### Porto

Eventwalment, López ittrasferixxa għal ma' Porto għas-somma ta' €2.5 miljun. Wara l-ewwel staġun fejn minn 26 dehra fil-kampjonat irritorna biss 7 gowls, hu sar pedina importanti għall-klabb Portugiż, fejn skorja diversi gowls importanti, fosthom l-ewwel gowl tiegħu fil-UEFA Champions League kontra Rangers u żewġ gowls fil-partita ġewwa darhom kontra Hamburg fl-istaġun segwenti tal-kompetizzjoni.

Fl-2007–08, Porto ġew inkurunati ċampjins nazzjonali għat-tielet sena konsekuttiva, b'López ikun l-aqwa skorer tal-kampjonat b'24 minn 27 logħba. Il-vena tal-gowls ma wafqitx biss fil-konfini Portugiżi, iżda wkoll fl-Ewropa meta fil-kampanja tal-UEFA Champions League 2008–09, spiċċa wara Lionel Messi, Steven Gerrard u Miroslav Klose fil-lista tal-aqwa skorers b'sitt gowls.

### Lyon

Nhar is-7 ta' Lulju, López ingħaqad għal somma ta' €24 miljun ewro mal-klabb Franċiż ta' Lyon. Fit-8 ta' Awwissu 2009, Lisandro skorja l-ewwel gowl tiegħu fl-ewwel dehra tiegħu mal-klabb, meta skorja *free-kick* fid-90 minuta f'konfront barra minn darhom kontra Le Mans biex kiseb skor finali ta' 2–2. Lopéz skorja wkoll penalty fl-ewwel leg tar-rawnd preliminarju tal-UEFA Champions League kontra Anderlecht, waqt li fil-partita ta' ritorn skorja tripletta fl-ewwel taqsima.

## Internazzjonali

Fl-2005, Lisandro ġie msejjaħ mill-kowċ tat-tim nazzjonali Arġentin José Pekerman fejn iddebutta fil-partita kontra l-Messiku tal-10 ta' Marzu 2005, li ntemmet 1–1. Wara li bil-mod il-mod beda jħalli l-marka tiegħu mat-tim ta' Porto, Alfio Basile sejjaħlu għal-logħbiet ta' ħbiberija kontra l-Eġittu, il-Messiku, l-Istati Uniti u l-Belarus. Fit-12 ta' Awwissu 2009, Lisandro skorja l-ewwel gowl tiegħu bil-flokk tal-*Albicelestes* fir-rebħa ta' 3–2 fuq ir-Russja.

## Statistika

:*Sal-21 ta' Settembru 2012*

## Unuri
### Klabb

;Porto
* Primeira Liga: 2005–06, 2006–07, 2007–08, 2008–09
* Taça de Portugal: 2005–06, 2008–09
* Supertaça Cândido de Oliveira: 2006

;Lyon
* Coupe de France: 2011–12

### Individwali
* Plejer Portugiż tas-Sena: 2007–08
* Plejer tas-Sena tal-Ligue 1: 2009–10

## Referenzi

## Ħoloq esterni

* 
*
Stefan Sultana

**Stefan Sultana** (twieled fit-18 ta' Lulju 1968) huwa eks-plejer tal-futbol, fejn barra li qatta' l-aqwa perjodu tal-karriera tiegħu mal-klabb ta' Ħamrun Spartans, hu wkoll iżomm ir-rekord tal-aktar numru ta' gowls skurjati fil-Premier League Malti.

## Karriera

Stefan tela' fi ħdan is-settur taż-żgħażagħ ta' Ħamrun Spartans, il-klabb tal-lokal tiegħu, u ddebutta mat-tim tal-kbar fit-28 ta' April 1985 f'telfa ta' 4–0 kontra Marsa. Minn dakinhar mar biex skorja 197 gowl fil-kampjonat Malti f'karriera illustri ta' 25 sena. Kien eżattament nhar il-5 ta' Frar 2003 li Sultana irnexxielu jegħleb ir-rekord, li kien f'idejn Tony Nicholl, bil-gowl numru 174 tal-karriera tiegħu fir-rebħa ta' 3–1 kontra Marsaxlokk. Wara li għal sentejn kien mal-klabb ta' Raħal Ġdid, Hibernians, qabel ma reġa' rritorna mal-Ħamrun, Stefan lagħab l-aħħar logħba tiegħu personali u mal-klabb Ħamruniż fit-3 ta' Mejju 2009, fit-telfa ta' 2–0 kontra Qormi.

## Wara l-irtirar

Wara li rtira mil-logħba tal-futbol huwa baqa' nvolut f'dan il-kamp hekk kif ħa ħsieb it-tim ta' taħt is-17-il sena tal-Ħamrun. Nhar id-9 ta' Ottubru 2009, saret partita ta' testimonjanza ġewwa l-Victor Tedesco Stadium f'ġieħ is-servizzi tal-istess Stefan Sultana. Il-partita kienet tinvolvi selezzjoni tat-tim nazzjonali Malti u selezzjoni oħra tat-tim Ħamruniż, li Stefan lagħab magħhom. It-tim tal-Ħamrun rebħu 3–0 bi Stefan Sultana jiskorja gowl minnhom. It-tim tal-i*Spartans* ħabbru li n-numru 11 milbus minn Sultana matul il-karriera tiegħu kien se jiġi rtirat.

## Lura fl-azzjoni

B'sorpriża kbira, Stefan Sultana issospenda l-irtirar tiegħu biex ingħaqad mal-klabb Għawdxi ta' Xewkija Tigers. Hu ffirma fil-15 ta' Marzu 2010, b'kuntratt sa tmiem l-istaġun. L-ewwel logħba mal-klabb mill-Ewwel Diviżjoni Għawdxija kienet fil-konfront mirbuħ bl-iskor ta' 2–0 kontra Għajnsielem.

## Internazzjonali

Sultana, wara li kien deher xi logħbiet mat-tim Malti ta' taħt il-21 sena, iddebutta mat-tim nazzjonali A Malti nhar is-7 ta' Mejju 1991 fit-telfa ta' 4–1 kontra l-Iżlanda. Minn dakinhar irnexxielu jagħmel 33 dehra man-nazzjonal Malti fejn ħalla l-marka tiegħu għal erba' darbiet.

## Statistika

## Unuri

;Ħamrun Spartans
* Premier League Malti: 1986–87, 1987–88, 1990–91
* U*Bet FA Trophy: 1983, 1984, 1987, 1988, 1989, 1992

;Individwali
* L-aqwa skorer tal-kampjonat: 1991–92

## Referenzi

## Ħoloq esterni
*
Nagħġa

Il-**Nagħaġ** (*Ovis aries*) huma annimali mammiferu żgħar tal-sottofamilja Caprinae ta' l-familja Bovinae fil-ħolma tiegħek juri nuqqas ta 'preżenza u xi kultant l-intelliġenza. Inti parir tajjeb li joffru konċiljazzjoni lill-ħbieb antiki f'dan il-ħin.
Baqra

Il-**baqar** f'razzett annimali mammiferu żgħar organiku ma jintrabtux b'mod permanenti u lanqas jinżammu lilhinn mill-għelieqi ħodor minn fejn jieklu ikel f'mergħat naturali. Il-bdiewa li jrabbu dawn il-baqar jimxu ma' regoli biex jiżguraw li jinżammu għal kollox komdi ħalli jagħtu ħalib frisk ta' kwalità għolja. 

## Il-baqra u l-ħalib
Il-bdiewa u l-ħaddiema ta' magħhom jiġbru regolarment dan il-ħalib u jibagħtuh lill-kumpaniji speċjali tal-prodotti tal-ħalib li jibbottiljawh jew jużawh biex jagħmlu prodotti friski u delizzjużi bħall-ġobon, jogurt, kremi u ġelati.
Konfuċju

**Konfuċju** (28 ta' Settembru 551 q.K. – 479 q.K.) kien ħassieb u filosfu Ċiniż, li t-tagħlim u l-filosofija tiegħu ħallew influwenza kbira fuq il-ħsieb Ċiniż, Korean, Ġappuniż u Vjetnamiż, u l-ħajja.

Il-filosofija tiegħu enfasizzat fuq il-moralità personali u dik amministrattiva, korrettezza ta' relazzjonijiet soċjali, il-ġustizzja u s-sinċerità. Dawn il-valuri kisbu prominenza kbira fiċ-Ċina għad-detriment ta' duttrini oħra, bħal-Legaliżmu (法家) jew it-Taoiżmu (道家) matul id-Dinastija Han. Il-ħsibijiet ta' Konfuċju ġew żviluppati f'sistema ta' filosofija magħrufa bħala Konfuċjaniżmu (儒家). Din ġiet introdotta fl-Ewropa mill-Ġiżwita Taljan Matteo Ricci, li kien l-ewwel li Llatinizza l-isem għal "Confucius".

It-tagħlim jinstab fid-*[[Djalogi (Konfuċju)|Djalogi ta' Konfuċju]]* (論語), ġabra ta' "frammenti aforistiċi żgħar" jew analetti, li ġew komposti matul is-snin wara l-mewt tiegħu. Dan inqaleb għall-Malti bit-titlu ta' *L-Analetti* minn Salvatore Giuffrè fl-2022.

## Referenzi
Lista tal-kodiċi nazzjonali tal-FIFA

Il-FIFA tagħti kodiċi kompost minn tliet ittri lil kull membru u anke lil dawk li mhumiex. Dawn huma l-kodiċi uffiċjali wżati mill-FIFA u l-konfederazzjonijiet kontinentali tagħha (AFC, CAF, CONCACAF, CONMEBOL, OFC u UEFA) bħala abbrevjazzjonijiet tal-ismijiet tal-pajjiżi f'kompetizzjonijiet uffiċjali.

## Membri tal-FIFA

Attwalment hemm 208 membri tal-FIFA, b'kull wieħed minnhom b'kodiċi għalih.

## Ħoloq esterni
* Kodiċi tal-pajjiżi tak-FIFA
Afrika t'Isfel

L-**Afrika t'Isfel**, uffiċjalment ir-**Repubblika tal-Afrika t'Isfel**, huwa pajjiż li jinsab fil-ponta tan-nofsinhar tal-Afrika. Hija maqsuma f'disa 'provinċji u għandha 2,798 kilometru (1,739 mi) ta' kosta. Il-pajjiż ġirieni huma : 'Namibja, il-Botswana u ż-Żimbabwe;. Lejn il-lvant huma Możambik u s-Sważiland; filwaqt Lesoto hija mdawwra  minn  territorju tal-Afrika t'Isfel. Afrika t'Isfel hija 25 l-akbar pajjiż fid-dinja li għandha erja u 24 l-akbar pajjiż popolat bil-fuq 51 miljun ruħ.

Afrika t'Isfel hija nazzjon multi-etnika u jkollha kulturi differenti u lingwi. Ħdax-lingwi uffiċjali huma rikonoxxuti fil-kostituzzjoni. Tnejn minn dawn il-lingwi huma ta 'oriġini Ewropea:. Ingliż tal-Afrika t'Isfel u Afrikaans , b'lingwa li oriġinaw prinċipalment mill-Olandiż li hija mitkellma mill-maġġoranza tal-abjad u kkulurit Sud Afrikani. Għalkemm l-Ingliż huwa komunement użat fil-ħajja pubblika u kummerċjali, huwa biss  l-ħames l-aktar lingwa mitkellma. Il-gruppi etniċi u lingwistiċi għandhom rappreżentanza politika fid-demokrazija kostituzzjonali tal-pajjiż li tinkludi repubblika parlamentari;. B'differenza repubbliki aktar parlamentari, il-pożizzjonijiet ta 'kap ta' stat u kap tal-gvern huma magħquda fil-President parlament-dipendenti.
Madwar 80% tal-popolazzjoni fl-Afrika t'Isfel huwa ta 'antenati Afrikani suwed, maqsum fost varjetà ta' gruppi etniċi li jitkellmu lingwi Bantu differenti, li disgħa minnhom għandhom status uffiċjali. Afrika t'Isfel fiha ukoll il-komunitajiet akbar ta 'Ewropej, Ażjatiċi , u razziżmu antenati mħallta fl-Afrika.

L-isem wara l-indipendenza kien il-Mandat tal-Unjoni tal-Afrika t'Isfel (1915-1960) Repubblika tal-Afrika t'Isfel (1960-1990)

L-Afrika t'Isfel hija r-Raba' Pajjiż bl-ogħla proporzjon ta' art agrikola b'79.4% tal-art tal-pajjiż hija li tinħarat

Total tal-fruntieri tal-Afrika t'Isfel: 5,244 km, pajjiżi tal-fruntiera (6): Botswana 1,969 km; Lesotho 1,106 km; Możambik 496 km; Namibja 1,005 km; Eswatini 438 km; Żimbabwe 230 km.
Burundi

Il-**Burundi**, uffiċjalment ir-**Repubblika tal-Burundi** (Kirundi: *Republika y'u Burundi*; Franċiż:*République du Burundi*]), huwa pajjiżi interkjuż fir-reġjun tal-Lagi Kbar tal-Afrika tal-Lvant, il-pajjiż huwa mdawwar mir-Rwanda fit-tramuntana, Tanżanija lejn il-lvant u l-Kongo fin-nofsinhar u lejn il-punent. Il-kapital huwa Bujumbura. Għalkemm il-pajjiż huwa mdawwar bl-art, ħafna mill-fruntiera tal-lbiċ huwa biswiti minn Lag Tanganyika.

Total tal-fruntieri tal-Burundi: 1,140 km, pajjiżi tal-fruntiera (3): Repubblika Demokratika tal-Kongo 236 km; Rwanda 315 km; Tanżanija 589 km.

Il-Burundi jinsab fl-Afrika ċentrali fil-Wied il-Kbir tar-Rift.

## Storja

Stampa:Flag of Burundi (1962–1966).svg|Bandiera tar-Renju tal-Burundi (1962–1966)
Stampa:Coat of arms of the Kingdom of Burundi.svg|Tarka tar-Renju tal-Burundi

* 1688-Twaqqif
* 1 ta' Lulju, 1890-Bidu tal-kolonizzazzjoni Ġermaniża
* 20 ta' Lulju, 1922-Rwanda-Urundi
* 21 ta' Diċembru, 1961-Awtonomija
* 1 ta' Lulju, 1962-Indipendenza tal-Belġju
* 28 ta' Novembru, 1966-Dikjarazzjoni tar-Repubblika

## Organizzazzjoni territorjali
Il-Burundi huwa stat unitarju li huwa maqsum fi 18-il provinċja: Bubanza, Bujumbura Mairie, Bujumbura Rurali, Bururi, Cankuzo, Cibitoke, Gitega, Karuzi, Kayanza, Kirundo, Makamba, Muramvya, Muyinga, Mwaro, Ngozi, Rutana u Ruyigi.

Il-Burundi huwa maqsum fi tmintax-il provinċja, kull waħda imsemmija wara l-kapital rispettiv tagħha bl-eċċezzjoni ta 'Bujumbura Rurali.

Il-provinċji u l-komuni tal-Burundi nħolqu f'Jum il-Milied fl-1959 b'digriet kolonjali Belġjan. Huma ħadu post is-sistema pre-eżistenti ta’ kapijiet.

Fl-2000, il-provinċja li kienet tinkludi Bujumbura kienet maqsuma f’żewġ provinċji, Bujumbura Rurali u Bujumbura Mairie.2 L-aktar provinċja ġdida, Rumonge, inħolqot fis-26 ta' Marzu, 2015 minn partijiet ta' Bujumbura Rurali u Bururi.

F'Lulju 2022, il-gvern tal-Burundi ħabbar reviżjoni sħiħa tas-suddiviżjonijiet territorjali tal-pajjiż. Il-bidla proposta tnaqqas in-numru ta 'provinċji minn 18 għal 5, u tnaqqas in-numru ta' komuni minn 119 għal 42. Il-bidla teħtieġ l-approvazzjoni mill-Assemblea Nazzjonali u s-Senat biex tidħol fis-seħħ.

Il-provinċji u l-komuni tal-Burundi nħolqu f'Jum il-Milied fl-1959 b'digriet kolonjali Belġjan. Huma ħadu post is-sistema ta' kapijiet li kienet teżisti minn qabel.


Stampa:Gitega.JPG|Gitega, Il-belt għandha erja ta 'madwar 27 kilometru u għandha popolazzjoni ta' 132,367 abitant, jiġifieri għandha ftit aktar minn 4902 abitant għal kull km². Kważi t-toroq kollha fil-belt ta' Guitega mhumiex pavimentati, filwaqt li l-HDI taż-żona metropolitana tal-belt hija l-aktar baxxa fid-dinja b'0.437 punt HDI. Il-belt tinsab fiċ-ċentru tal-pajjiż.
Stampa:Bujumbura.JPG|Buyumbura (Bujumbura) (900.000 hab)
Stampa:Burundi adm location map.svg|Organizzazzjoni territorjali
Stampa:Burundi, administrative divisions - et - colored.svg|Organizzazzjoni territorjali
Madagaskar

**Madagascar** huwa pajjiż fl-Afrika. Il-belt kapitali hi Antananarivo. Il-Madagaskar huwa t-tieni l-akbar pajjiż fid-dinja mingħajr fruntieri fuq l-art u għandu 1500 kilometru mit-tramuntana estrema għan-nofsinhar. Madagaskar (Madagaskar: Madagasikara; Franċiż: Madagascar) uffiċjalment ir-Repubblika tal-Madagaskar (Madagaskar: Repoblikan'i Madagasikara; Franċiż: République de Madagascar) huwa pajjiż gżira li jinsab fl-Oċean Indjan, barra mill-kosta tax-Xlokk tal-kontinent Afrikan, fil-Lvant tal-Możambik. In-nazzjon huwa magħmul mill-gżira ta' l-istess isem, l-akbar fl-Afrika u r-raba' l-akbar fid-dinja, u bosta gżejjer periferali żgħar. Hija separata mill-kontinent mill-Kanal tal-Możambik. Minkejja l-viċinanza attwali tiegħu mal-kontinent Afrikan, il-Madagaskar oriġinarjament kien parti mis-sottokontinent Indjan, li minnu issepara madwar 88 miljun sena ilu. Għal din ir-raġuni, l-iżolament tiegħu kien iffavorixxi l-konservazzjoni fit-territorju tiegħu ta' numru kbir ta' speċi uniċi fid-dinja, ħafna minnhom endemiċi għall-gżira. L-aktar notevoli huma l-lemurs (infraordni ta' primati), il-fossa karnivori, ħamsa. familji endemiċi ta' għasafar u sitt speċi endemiċi ta' baobabs.
Komoros

**Comoros** hu nazzjon fl-Afrika. Il-belt kapitali hi Moroni.
L-Unjoni tal-Komoros (fil-Komoros: Udzima wa Komori; bil-Franċiż: Union des Comores;​ bl Għarbi: الاتحاد القمري, al-Ittiḥād al-Qumurī/Qamarī),​ jew sempliċiment il-Komoros jew il-Komoros​ (qabel ir-Repubblika Federali Iżlamika tal-Komoros), huwa pajjiż Indipendenti magħmul minn tliet gżejjer fix-Xlokk tal-Afrika, li jinsab fit-tarf tat-tramuntana tal-Kanal tal-Możambik fl-Oċean Indjan, bejn it-Tramuntana tal-Madagaskar u l-Lvant tal-Możambik.